CELEX: E2010P0003
Language: et
Date: 2010-05-19 00:00:00
Title: EFTA järelevalveameti 19. mail 2010 Islandi vastu algatatud hagi (Kohtuasi E-3/10)

15.7.2010   
            
            
               ET
            
            
               Euroopa Liidu Teataja
            
            
               C 191/10
            
         EFTA järelevalveameti 19. mail 2010 Islandi vastu algatatud hagi
   (Kohtuasi E-3/10)
   2010/C 191/08
   EFTA järelevalveamet, rue Belliard 35, 1040 Bruxelles/Brussel, BELGIQUE/BELGIË, keda esindavad Xavier Lewis ja Bjørnar Alterskjær, on algatanud 19. mail 2010 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1)
            
            
               kuulutaks, et olles ettenähtud tähtaja jooksul jätnud vastu võtmata muu hulgas Euroopa Majanduspiirkonna lepingu lisa IX punktis 31ea viidatud õigusakti (Euroopa Parlamendi ja nõukogu 16. detsembri 2002. aasta direktiiv 2002/87/EÜ, milles käsitletakse finantskonglomeraati kuuluvate krediidiasutuste, kindlustusseltside ja investeerimisühingute täiendavat järelevalvet ning millega muudetakse nõukogu direktiive 73/239/EMÜ, 79/267/EMÜ, 92/49/EMÜ, 92/96/EMÜ, 93/6/EMÜ ja 93/22/EMÜ ja Euroopa Parlamendi ja nõukogu direktiive 98/78/EÜ ja 2000/12/EÜ), mida on kohandatud EMP lepingu protokolliga nr 1, rakendamiseks vajalikud meetmed, ei ole Islandi Vabariik täitnud kõnealuse õigusakti artiklist 32 ja EMP lepingu artiklist 7 tulenevaid kohustusi,
               ning
            
         
               2)
            
            
               kohustaks Islandi Vabariiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               käesolev kohtuasi käsitleb finantskonglomeraati kuuluvate krediidiasutuste, kindlustusseltside ja investeerimisühingute täiendavat järelevalvet käsitleva direktiivi rakendamata jätmist;
            
         
               —
            
            
               EFTA järelevalveamet väidab, et ta ei ole saanud Islandilt teavet, mis osutaks sellele, et kõnealune direktiiv on Islandi õigusesse üle võetud, ega ole tema käsutuses ka muud teavet, millest järeldada, et Island on võtnud vajalikke meetmeid, et tagada vastavus direktiivile;
            
         
               —
            
            
               EFTA järelevalveamet väidab, et Islandi valitsus ei ole vaidlustanud väidet, et ta ei ole jõustanud direktiivile vastavuse tagamiseks vajalikke õigus- ja haldusnorme.